קריס בריי גדלה במשפחה מורמונית אדוקה. בראשית שנות השלושים לחייה, היא עזבה את הדת וסיימה תואר שני בכתיבה יוצרת. אסופת הסיפורים פרי עטה, Sweet Home, זכתה בפרס סקוט. שיר לאיזי ברדלי, רומן הביכורים שלה, נבחר לאחד הספרים הטובים ביותר בבריטניה לשנת 2014, היה מועמד לפרס קוסטה לרומן ביכורים, וזכה בפרס מועדון הסופרים של לונדון לרומן הביכורים הטוב ביותר לשנת 2015.
קריס בריי מתגוררת כיום בסאות'פורט שבאנגליה עם בעלה וארבעת ילדיה.
"'שיר לאיזי ברדלי' הוא דרמה שכתובה בכישרון ואמפתיה. העובדה שהוא עוסק בנושאים כל כך קשים, מבלי ליפול למלכודת הסנטימנטליות המוגזמת, הופכת אותו למעורר השראה ממש".
"הספר מכיל פרטים אקראיים המייצרים הומור עשיר ומורכב, אך לא לועג או מזלזל. בריי עוסקת בהגינות באמונה הדתית האדוקה - מהנחמה שהיא מעניקה, הקסם, התקווה והדמיון, אבל גם בהגבלותיה המחמירות. זהו ספר בכורה מרשים שנכתב בתבונה ובחמלה בידי קול חדש ומקורי".
אזהרה: ספר מרגש ביותר לפניך!
שיר לאיזי ברדלי הוא בחינה ביקורתית נוקבת מחד, ומאידך יצירה מלאת חמלה כלפי בני האדם שהם חלק ממנה.
משפחת ברדלי מתמודדת בכמה חזיתות עם האסון שניחת על ראשם ביום אחד, יום שאמור היה להיות שגרתי לחלוטין – שמח אפילו. הם נסחפים לתוך מערבולת של שקרים, טיוח, הסתרה וכאב כשכל אחד מבני המשפחה מתמודד בנפרד, ומנסה, בדרכו שלו, למצוא נחמה.
יש להצטייד בממחטות לפני הקריאה.